לגבי שאלתך לקיום שני עורכים:

העורך העולמי\הראשי נועד להיות מקיף. העורך של מפת הטיולים\האופניים הישראלית נועד להיות נגיש, נוח, ופשוט כך שאנשים שלא מתעסקים עם מפות בדר"כ יוכלו גם לתרום. 

מכאן, יש דברים שאי אפשר לעשות במפת הטיולים, כמו למשל העלאת בתי קפי. 

לפעמים זה יוצר מצב שמשתמשי מפת הטיולים משתמשים באטרקציה התירותית כמעקף כי בא להם להוסיף דברים שאין אייקון להוספתם. אי אפשר להאשים אותם. הם לא מודעים לזה ורק רוצים לתרום.

יש דרך להוסיף תמונה גם מהעורך הראשי, אבל היא יותר מורכבת. צריך להעלות תמונה עצמאית ואז לשים את הקישור שלה ברובריקת\תגית ה-image.

לגבי מה לעשות:

אין לי פתרון מושלם בשבילך כרגע ולדעתי האישית יש לך שתי אופציות.

א. אתה יכול להמשיך להוסיף כמקודם, אבל אז זה מוסיף קצת עבודה לי או למתנדבי OSM אחרים שיתקנו את זה.

ב. אתה יכול להוסיף תקין באמצעות העורך הראשי, ולוותר על התמונות או להעלות בדרך הקצת יותר קשה.

יש על זה כמה דיונים אז יכול להיות שהמצב ישתפר מתישהו.

לגבי הנהלים:

כן חשוב להקפיד לפחות על הדברים הבסיסיים: לא לשכפל עגלה קיימת, לא להוסיף עגלות ניידות מדי שלא יהיו רלוונטיות מחר, ולא להוסיף מלל פרסומי בתיאור אלא עניינים עובדתיים בלבד.